ئامەدسپۆر
ئامەدسپۆر (پێشتر: یانەی دیاربەکر) یانەیەکی تۆپی پێیە لە خولی تۆپی پێی تورکیا یاری دەکات، بنکەی یانەکە دەکەوێتە شاری ئامەد و بەیانەی شارەکە دادەنرێت. لە ئێستادا یانەکە لە خوولی پلە دووی تورکیا یاری دەکات. یانەکە وەک یانەیەکی کوردی دەناسرێت، لەگەڵ ئەوەشدا چەند یاریزانێکی تورک لە یانەکە یاری دەکەن. لە تشرینی دووەمی ٢٠١٤، یانەکە بەشێوەی نافەرمی ناوی لە دیاربەکرەوە گۆڕی بۆ ئامەدسپۆر، واتە ناوە کوردییەکەیان ھەڵبژارد بۆ یانەکە، دواتر یەکێتیی تۆپی پێی تورکیا گۆڕانکارییەکەی بە فەرمی ناساند. ئامەدسپۆر یانەیەکی بالەی هەیە تایبەت بە ژنان.

ناوبانگ و سزا 
لە سەرەتای ٢٠١٦، ئامەدسپۆر توانی لەیانەی بۆرساسپۆر بباتەوە، بەمهۆیەوە گەیشتە قۆناغی پێش کۆتایی لە جامی تورکیا. لە قۆناغی دواتر ڕووبەرووی یانەی فەنارباخچە بوویەوە. دوای بردنەوەیان لەیانەی بۆرساسپۆر ئەوا یانەکە لەلایەن یەکێتیی تۆپی پێی تورکیا سزادرا و ڕێگری لە هاتنە ژوورەوەی هاندەرەکانیان کرا بۆ یاری فەنارباخچە، هەروەها بەهۆی چەند توویتێکییەوە لەتوویتەر ئەوا یاریزانی هێڵی ناوەڕاستی یانەکە دەنیز ناکی بۆ دوانزدە یاری سڕکرا و بڕی ٧٠ هەزار دۆلاریش سزادرا. دواتر پۆلیسیش هێرشی کردە سەر ئەندامانی دەستەی کارگێڕی یانەکە، کۆمپیوتەرەکانیان لێبردن بەتۆمەتی هەبوونی پەیوەندی لەگەڵ پەکەکە.

بەگوێرەی چاوپێکەوتنی نوێنەرانی یانەکە لەگەڵ ڕۆژنامەی دی زێتی ئەڵمانی، یانەکە تووشی هەڕەشە و زەحمەتی بۆتەوە لەلایەن یەکێتیی تۆپی پێی تورکیا و دەسەڵاتی تورکیاوە بەبۆنەی ئەوەی ناسنامەیەکی کوردانەی هەڵگرتووە. هاندەرانی یانەکە ناتوانن بانەر بەزمانی کوردی بهێننە ناو یاریگاوە، هەروەها ناتوانن لەو یارییانە ئامادەبن کە لەدەرەوەی یاریگای ئامەدسپۆر بەڕێودەچن.

درێس

سەرچاوەکان 

یانەکانی تۆپی پێی تورکیا